കായിക്കരനന്മ പ്രവാസി കൂട്ടായ്മയുടെ ആദരിക്കല് ചടങ്ങും ധന സഹായ വിതരണവും കടയ്ക്കാവൂര്: കായിക്കര നന്മ പ്രവാസി കൂട്ടായ്മയുടെ ആഭിമുഖ്യത്തില് കായിക്കര ആശാന് സ്മാരക ഓപ്പണ് ഓഡിറ്റോറിയത്തില് സംഘടിപ്പിച്ച ആദരിക്കല് ചടങ്ങും ധനസഹായ വിതരണവും അഞ്ചുതെങ്ങു പഞ്ചായത്ത് പ്രസിഡന്റ് വി. ലൈജു ഉദ്ഘാടനം ചെയ്തു. ശിവഗിരി മഠം വിദ്യാനന്ദ സ്വാമികള് അദ്ധ്യക്ഷത വഹിച്ചു. അഞ്ചു തെങ്ങ് പഞ്ചായത്തിലെ കൃഷി ഓഫീസര് സീമ, മികച്ച കര്ഷകര്, പ്രശസ്ത പ്രൊഫഷണല്നാടക നടനും സംവിധായകനുമായ വക്കം സുധി, ചിറയിന്കീഴ് താലൂക്ക് ഹോസ്പിറ്റലില് കൊവിഡ് സ്പെഷ്യല് ഡ്യൂട്ടിയിലുണ്ടായിരുന്ന ഡോക്ടര് ആര്ദ്ര സജി, അഡ്വ. ജി. ധര്മ്മരാജന് പ്രവാസിനന്മ പ്രവാസി കൂട്ടായ്മ അംഗം സുഭാഷ്, എന്നിവരെ ആദരിച്ചു. തുടര്ന്ന് കിടപ്പ് രോഗികള്ക്കുളള ധനസഹായം വിതരണം ചെയ്തു. കൂട്ടായ്മ അംഗങ്ങളായ മിനില്കുമാര് സ്വാഗതവും സുധീഷ സന്തോഷ് കൃതജ്ഞതയും പറഞ്ഞു.